**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 20 – 21 APRILIE 2018**

**HOTĂRÂREA NR. 02**

**privind aprobarea execuției bugetare a Uniunii Naționale a**

**Barourilor din România pe anul 2017**

 *Congresul Avocaților, întrunit la 20-21 aprilie 2018 în București, constituit în conformitate cu dispozițiile art. 62 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare,*

 *Văzând dispozițiile art. 64 alin. (1) lit. h), art. 66 lit. k) și art. 68 alin. (1) lit. d) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare,*

 *După analiza și dezbaterea documentelor cu privire la execuția bugetară a U.N.B.R. astfel cum acestea au fost supuse dezbaterii Corpului profesional al avocaților, începând cu data de 05 aprilie 2018, fiind comunicate prin e-mail tuturor barourilor și, prin grija acestora, membrilor Congresului, în forma prevăzută de art. 14 alin. (5) din Regulamentul de organizare și funcționare a U.N.B.R. și de desfășurare a ședințelor Consiliului U.N.B.R.,*

**HOTĂRĂŞTE:**

**Art. 1.** – Se aprobă execuția bugetară a U.N.B.R. pe anul 2017, astfel cum aceasta a fost reflectată în documentele supuse dezbaterii Congresului avocaților.

 **Art. 2.** – Prezenta Hotărâre se afișează pe pagina web a Uniunii Naționale a Barourilor din România ([www.unbr.ro](http://www.unbr.ro/)) și se comunică prin e-mail barourilor, care vor asigura comunicarea hotărârii către membrii barourilor.

**pentru Prezidiul Congresului,**

**P R E Ş E D I N T E U.N.B.R.**

**Av. dr. Gheorghe FLOREA**